6/2016. (VI.20.) önkormányzati rendelet 1.melléklet

**A hulladék gyűjtésére és szállítására vonatkozó megfelelési követelmények az OHKT szerint**

**1.Zöldhulladék (biológiailag lebomló) gyűjtése**

1. A szolgáltatást egész évben (január 1-től december 31-ig) évente 14 alkalommal biztosítja a közszolgáltató ingatlantól történő gyűjtéssel, amely során január, február, március, április, május, június, július, augusztus, szeptember, október, november, december hónapokban legalább egy alkalmat biztosít, s továbbá ezen felül januárban további kettő alkalmat biztosít (tekintettel a fenyőfagyűjtési kötelezettségre). 2016. évben ez időarányosan jelenti a havi egyszeri gyűjtési alkalmat.
2. A zöldhulladék gyűjtését egész évben a közszolgáltató (január 1-től december 31-ig) nem csak az ingatlantól történő gyűjtéssel, hanem a közszolgáltató által üzemeltetett hulladékudvarba történő átvétellel is biztosítja egész évben, a hulladékudvar nyitvatartási idején belül. E lehetőség a felsorolt hónapokban és legfeljebb 20 km-es távolságban rendelkezésre áll.

**2.Közszolgáltatás körébe tartozó elkülönített csomagolási hulladék gyűjtése**

1. A közszolgáltató egész évben (január 1-től december 31-ig) kettő hetente biztosítja a csomagolási hulladék gyűjtését házhoz menő rendszeres járattal*.*
2. A szelektíven gyűjtött csomagolási hulladék gyűjtését a közszolgáltató egész évben (január 1-től december 31-ig) nem csak az ingatlantól történő gyűjtéssel, hanem a közszolgáltató által üzemeltetett szelektív hulladékgyűjtő szigeten történő gyűjtéssel, hulladékudvarba történő átvétellel is biztosítja egész évben, a hulladékudvar nyitvatartási idején belül.

**3.Lomhulladék gyűjtése**

1. A lomhulladék gyűjtését a közszolgáltató egész évben (január 1-től december 31-ig) évente kettő alkalommal valamennyi ingatlanhasználó részére házhoz menő rendszerű lomtalanítás keretében biztosítja. A házhoz menő rendszerű lomtalanítás keretében az ingatlanhasználó előzetes telefonos időpont egyeztetés alapján közvetlenül a közszolgáltatónak adja át a lom jellegű hulladékot.
2. A lomhulladék gyűjtését a közszolgáltató egész évben (január 1-től december 31-ig) nem csak az ingatlantól történő gyűjtéssel, hanem a közszolgáltató által üzemeltetett hulladékudvarba történő átvétellel is biztosítja egész évben, a hulladékudvar nyitvatartási idején belül.